Fees van flieks - Kuns En Vermaak - Republikein
Saturday, December 14th, 20:59:19
Fees van flieks
kykNET se Silwerskermfees bied voornemende fliekmakers jaarliks die geleentheid om hul tande in die medium van kortflieks te slyp.
Vanjaar is geen uitsondering nie.
Dis byna weer tyd vir die media en die Suid-Afrikaanse fliekbedryf om vir dié jaarlikse glansgeleentheid by The Bay Hotel in Kampsbaai, Kaapstad, bymekaar te kom.
Die fees vind van 21 tot 24 Augustus plaas.
Die fees is al sedert 2010 die toonaangewende plek vir die bekendstelling van nuwe flieks en invloedrykes in die bedryf.
Die publiek het ook die geleentheid om eksklusiewe vertonings by The Theatre on the Bay in Kampsbaai te kyk.
'n Beperkte aantal kaartjies is by Computicket beskikbaar.
Daar is ook 'n spesiale voorskou van Fiela se kind by die Labia-teater in Kaapstad. Kaartjies hiervoor is by die Labia te koop.
By The Theatre on the Bay kry die publiek die geleentheid om ook die kortflieks te kyk wat by die Silwerskermfees vertoon word.
Kollig se redakteur het vanjaar die voorreg om die negende kykNET Silwerskermfees in Kaapstad by te woon.
Hou Kollig en Republikein se aanlyn ontbytprogram, Kletskompas, vir die jongte nuus oor die fees dop.